Winnie verloor appèlaansoek vir Mandela se Qunu-huis | Maroela Media
Die hof het ook beslis Madikizela-Mandela moet die koste van die aansoek dra.
Sy het in April haar appèl aangeteken nadat sy onsuksesvol was in 'n vorige aansoek, om eienaarskap van die huis in die Oos-Kaap op te neem.
Madikizela-Mandela se prokureur, Mvuzo Notyesi, het aan African News Agency (ANA) gesê hulle sal die saak nou na die hoogste hof van appèl in Bloemfontein neem.
Haar prokureurs het 30 dae om 'n aansoek om hersiening in te dien.
Mandela is op 5 Desember 2013 in die ouderdom van 95 dood ná 'n lang siekbed.
Mandela het die huis in Qunu aan die administrasie van die Nelson Rolihlahla Mandela-familietrust gelaat, waar die huis deur sy gesin – sy vrou Graça Machel en haar twee kinders – gebruik sal word. "Die Qunu-eiendom moet deur my familie gebruik word om die eenheid van die Mandela-familie te behou," het die staatsman in sy testament gesê.
Madikizela-Mandela, wat Mandela se tweede vrou was, is uit die testament weggelaat en het nie enigiets uit die boedel ontvang nie. Sy het gevolglik in 2014 'n eis by die Mthatha-hooggeregshof ingedien oor die Qunu-huis, en aangevoer Mandela het die huis aangeskaf terwyl hulle steeds getroud was. Dié hof het haar aansoek met koste van die hand gewys waarna haar prokureurs appèl aangeteken het.
Kom ons hou duim vas dat sy ook in Bfn dieselfde pad loop.
wat het sy nou gedink? dat die huis net so uit die hemel in haar arms gaan val?
Mens kan nie alles kry in die lewe wat jy wil he nie!!! Dis mos nou nie dat jy in die straat bly nie .
Nou waar gaan die arme Tannie Winnie geld vir haar regs koste kry. Ek hoop eintlik dat sy nie haar prokureur betaal nie. As hy so n saak vat is hy nie die slimste peunut in die pakkie nie